Gábor Dénes Egyetem

A Gábor Dénes Egyetem (2023-ig Gábor Dénes Főiskola) egy magyar felsőoktatási intézmény Budapesten. Az egyetemen lehetőség van munka mellett megszerezni az informatikai profilú oklevelet. A több mint 30 éves múltra visszatekintő egyetem mindig élen járt az innovációban, nemcsak követi a trendeket, hanem alakítja is azokat. Elsőként itt jelent meg a távoktatás, és első volt a digitális oktatás bevezetésében is. A legkorszerűbb gyakorlati tudás átadása érdekében a GDE külön figyelmet fordít a munkaerőpiaci igényekhez való alkalmazkodásra, a digitális oktatástechnológiai eszközök és módszertan hatékony alkalmazására, valamint a vállalati partnerek oktatásba történő bevonására. A hallgatók a képzéseik során olyan speciális tudást sajátíthatnak el, mint például a banki szektorban egyre nagyobb teret nyerő fintech technológia; az üzleti intelligencia, a robotika alapjai, a dróntechnológia és nem utolsósorban a mesterséges intelligencia felhasználási lehetőségei. Emellett az egyetem rövid, mikrotanúsítványt nyújtó online szakmai kurzusokat is kínál, amelyeken a résztvevők a legújabb technológiákkal és ismeretekkel frissíthetik, bővíthetik tudásukat. Az egyetemen önköltséges finanszírozási forma mellett államilag támogatott képzésre is jelentkezhetnek a hallgatók. Az intézmény három évtizedes tapasztalatára és vállalati kapcsolati hálójára építve olyan elméleti és gyakorlati tudásra tesznek szert, amely megkönnyíti a későbbi – és akár már az egyetemi évek ideje alatti – munkavállalást. Története Alapítványi fenntartású főiskolaként hozta létre az LSI Oktatóközpont és a SZÁMALK Rendszerház Rt., a Magyar Köztársaság 1027/1992.-es (V. 12.) Kormányhatározata alapján. Az intézmény az elektronikus távoktatás e-learning magyarországi úttörője volt.[forrás?] Az 1992-es alapítástól fogva működik a műszaki informatikus szak. Az 1999/2000-es tanévben elindult a gazdasági informatika szak (jelenleg informatikus közgazdász), a 2003/2004-es tanévben pedig a műszaki menedzser szak. A 2006/2007-es tanévben az intézmény elindította a bolognai irányelvek szerint kialakított BSc/BA képzéseit. A felsőfokú (OKJ-s) szakképzések 2013-tól megszűntek az intézményben, helyüket az új felsőoktatási szakképzések vették át a jogszabályi változásoknak megfelelően. A nemzeti felsőoktatásról szóló 2011-es törvény módosítása nyomán kapott egyetemi rangot, 2023. február 1-jétől nevében is az alkalmazott tudományok egyetemeként működik tovább. Campusok 2007. december 1-jétől az intézmény egy központi campuson, a Budapest XI. Etele út 68. alatt működött. Korábban az oktatás két helyen folyt: az Etele úti és a Bécsi úti campusokon. 2009. július 20-tól az intézmény campusa az Etele út alól az 1119 Mérnök utca 39. alá költözött. 2013-ig a vidéki hallgatók képzése a választott konzultációs helyszínen történt, a határon túli magyar nyelvű területeken élő hallgatók a külföldi központokat vehették igénybe, ám ezek 2013-tól megszűntek. 2016-tól az intézménynek megnyílt egy Budapesten kívüli oktatási központja is Siófokon. 2017. augusztus 1-től az intézmény a Mérnök utcai épületből a szomszédos Fejér Lipót utca 70. alá költözött. Képzési programok 2024/25-ös tanév: Alapképzések gazdálkodási és menedzsment gazdaságinformatikus mérnökinformatikus műszaki menedzser Mesterképzések gazdaságinformatikus mérnökinformatikus Felsőoktatási szakképzések gazdálkodási és menedzsment gazdaságinformatikus mérnökinformatikus [hálózati informatikus] mérnökinformatikus [rendszergazda] Szakirányú továbbképzések Adatvédelmi és információbiztonsági menedzser ESG-fókuszú vállalati szaktanácsadó Hallgatói élet Hallgatói Önkormányzat ERASMUS hallgatói mobilitás sportnapok pályázatok, versenyek tudományos diákköri tevékenység gólyatábor, gólyabál Az egyetem felelősségvállalása Microsoft Certified Professional, CISCO CCNA/CCNP minősített oktatási képzések Hivatalos CADKEY képzőközpont ingyenes tankönyvek és segédletek az állami finanszírozású képzésben részvevőknek is az előadások tematikája, vázlata, bemutatói elérhetők interneten és CD-n is ILIAS e-learning keretrendszer üzemeltetése, melyen keresztül a hallgatók hozzáférhetnek a tanagyagokhoz, a tantárgyi fórumokon szakmai vitákat folytathatnak ETR tanulmányi adminisztrációs rendszer, amely az ILIAS-ba integrálva működik ingyenes állásközvetítő rendszer a főiskolán végzetteknek, melyen keresztül a végzet tanulók 99%-a a képesítésének megfelelő állást talál Jegyzetek Források Felsőoktatási felvételi tájékoztató, Felvi könyvek, 2010, ISSN 0324-2226 További információk Hivatalos honlap GDF Gyöngyös GDF Híd, független hallgatói közösség Erdélyi képzések Kapcsolódó szócikkek Angster Erzsébet Bognár Géza Kovács Magda Ratkó István Zárda Sarolta Dr. Keszthelyi-Szabó Gábor